fi en sl fi fi fi fi en fi fi es fi fi fi en fi fi fi fi fi fi fi fi fi en id en fi de fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi en fi en en fi fi en fi fi es fi fi fi en fi fi fi fi fi fi fi fi fi en
Espanjan skyrunning-tähti Eugeni Gil mukana Ylläksellä - NUTS Ylläs Pallas Polkujuoksu
Ilmoittaudu NUTS Distance 300 km
NUTS Kids & Juniors (ke&to)
Sana on kiirinyt NUTS Ylläs Pallas -tapahtumasta aina Espanjaan asti. Huippupolkujuoksija Eugeni Gil vaikuttui ja halusi päästä kokemaan Tunturi-Lapin erämaan.
Uusien paikkojen löytäminen on upeaa! Olen aina halunnut matkustaa pohjoiseen Eurooppaan. Tein pikaisen tutkiskelun NUTS Ylläs Pallas -tapahtumasta ja ihastuin välittömästi. Maisemat ja metsät – kaikki näyttivät niin villeiltä ja luonnonvaraisilta.
Eugeni Gil on eittämättä yksi ennakkosuosikeista 30 kilometrin kisassa. Gililla on tilillään voittoja ja palkintosijoituksia vaativista vuorijuoksukilpailuista kuten Buff Epic Trail 42K Pyrenneillä sekä Matterhorn Ultratraks Sveitsissä. Mies muistetaan myös tiukoista ratkaisukamppailuista, joita toivottavasti Ylläkselläkin päästään seuraamaan.
Vaikka Gil on kasvanut Pyrenneiden vuoristossa Kataloniassa, hän ei suinkaan ole mikään vanha velho polkujuoksun parissa. Rata- ja perinteisestä maastojuoksusta poluille vaihtaneen 24-vuotiaan ura onkin ollut huomattavan nousujohteinen. Mies on kisannut poluilla aktiivisesti vasta 2 vuotta, mutta juoksee jo täysipäiväisenä ammattiurheilijana Buff-tallissa. Nuorempana hän ei edes osannut kuvitella, että polkujuoksu voisi olla “oikea” kilpaurheilulaji.
Eugeni Gil kertoo kotisivuillaan, että pyrkii tekemään täysillä sitä mistä pitää ja yrittää tehdä sillä elantonsa. Kaksi vuotta sitten hän päätti laittaa koko fokuksensa ja kaiken aikansa polkujuoksuun – ja idea toimi. Elämäntapavalinnan seurauksia päästään nyt siis jännityksellä tarkkailemaan myös Ylläksen maisemissa.
Sama ajatus voi tarkoittaa myös sitä, että kahden tai viiden vuoden päästä väsyn tähän ammattiin ja käännän elämäni suunnan täysin johonkin muuhun. Pyhitän kaikki resurssini yhteen asiaan kerrallaan, ja teen sen sitten sata lasissa. Nyt se asia on polkujuoksu.
Kun Gil lähti yliopistoon Yhdysvaltoihin opiskelemaan urheilua, hänen päälajinsa olivat nimenomaan rata- ja maastojuoksu. Eipä tuo ole ihmekään, kun harrastustaustaa lajeista on aina 5-vuotiaasta tenavasta saakka. Vaihtaminen polkujuoksuun sujui kuitenkin kivutta.
En voi erityisesti sanoa löytäneeni polkujuoksua, vaan muutos oli melko määrätietoinen. Kesällä 2015 harjoitusohjelmani perustui kumulatiivisiin kilometrimääriin ja lähistöni tasamaat olivat melko suppeat. Tylsistyneenä samojen luuppien kiertämiseen, päätin lähteä vaihtelun vuoksi poluille.
Nopeasti Gil huomasi viihtyvänsä paremmin polkutreeneissä kuin tasaisella, minkä jälkeen valinta oli helppo. Harjoitukset siirtyivät kokonaan pois tasamaalta, ja nykyään hänellä on myös valmentaja polkujuoksuun.
Polkujuoksu on hauskempaa. Hauska on ehkä huono sana, koska urheilulajina juoksu on toistoihin perustuvaa. Poluilta löytyy kuitenkin aina variaatiota kuten ylä- ja alamäkiä, kivikkoa tai harjanteita, mikä tekee lajista mielenkiintoisemman. Portaittain siirryin kokonaan vuorijuoksuun.
Pääasiassa Eugeni Gil kilpailee skyrunningissa eli vuoristopolkujuoksussa korkeissa ilmanaloissa. Maastolla ei sinänsä ole Eugenille niin väliä, kunhan on polkua. Monipuolisuutta päivittäisiin treeneihin on onneksi tarjolla hänen nykyisessä kotiympäristössään Ranskan Pyrenneillä.
Kuumana päivänä suosin korkealla vuoristossa juoksemista, sateella ja kolealla metsä tarjoaa enemmän suojaa – mutta ei sillä ole suuremmin väliä.
Juoksun ohella Gil hakee vaihtelua muista vuoristoaktiviteeteista, joista suosikeikseen hän mainitsee kiipeilyn ja maastopyöräilyn.
Mitä kilpailemiseen tulee, Eugeni Gilin suosikkimatka on maraton.
Se on nopea kilpailu, mutta riittävän pitkä strategiseen juoksuun. Se on myös matka, jolla pärjään parhaiten. Juoksen lyhyempiä ja pidempiäkin matkoja, mutta en ole niissä yhtä hyvä.
Yksi Gilin unohtumattomimpia kilpailumuistoja onkin juuri maratonmatkalta: edellä mainittu voitto Buff Epic Traililla Katalonian tutuissa maastoissa. Muihin Eugeni Gilin koviin kisatuloksiin voi tutustua kansainvälisen polkujuoksuliiton ITRA:n sivuilla. Toivotaan, että Ylläksen maratonia lyhyempi 30 kilometrin matka antaa monille intoa haastaa tätä maailman kärkeä. Gililla itsellään on selvät tavoitteet.
Lähden kilpailuihin aina tavoitteenani voitto. Olen varma, että NUTS Ylläs Pallaksen osallistujista löytyy kuitenkin kovia juoksijoita valmiina päihittämään minut. Olen harjoitellut kovasti ja kuntoni pitäisi olla hyvä, mutta kehoni ei ole vastannut ihan tavoitteeni mukaan harjoituksiin. Toivottavasti olen valmis Ylläksen juoksuun!
NUTS Ylläs Pallaksen jälkeen Gil jatkaa kisakauttaan seuraten ISF:n Skyrunning-kilpailusarjaa osallistuen mm. Ultra Trail du Mont-Blanc -tapahtuman 56 kilometrin OCC-kilpailuun. Polkujuoksuun liittyviä tavoitteita on muitakin.
Jokainen joka juoksee tosissaan unelmoi voittavansa arvostetuimmat kisat maailman parhaita juoksijoita vastaan. Sellaiset kisat kuten Zegama tai UTMB. Tärkeintä on silti nauttia polkujuoksusta, matkustella uusiin paikkoihin, kokea uusia kisoja ja voittaa aina, kun se on mahdollista.
Eugeni Gil kiittelee kovasti tilaisuudesta kilpailla myös Suomessa, seikkailla Lapissa sekä tavata uusia ihmisiä. Gil myöntää olevansa hiukan ujo, mutta juttelevansa mielellään, mikäli joku haluaa tutustua.
Tästä onkin hyvä ottaa koppia: eikös tehdä NUTS Ylläs Pallaksesta yksi unohtumaton jälki niin Eugeni Gilin kuin meidän kaikkien muistoihimme!
© 2022 NUTS Ylläs Pallas Polkujuoksu - WordPress Theme by Kadence WP
Ilmoittaudu NUTS Distance 300 km
NUTS Kids & Juniors (ke&to)
NUTS Distance 300 -osallistujat
Tapahtumainfo 15–160 kmExpand child menu